PATVIRTINTA

Lazdijų r. Šeštokų mokyklos

direktoriaus 2023 m. rugsėjo 1 d.

įsakymu Nr. ŠTMV7-273

LAZDIJŲ R. ŠEŠTOKŲ MOKYKLOS MAITINIMO (MOKAMO) ORGANIZAVIMO TVARKOS APRAŠAS

**I SKYRIUS**

BENDROSIOS NUOSTATOS

1. Lazdijų r. Šeštokų mokyklos maitinimo (mokamo) organizavimo tvarkos aprašas (toliau – Aprašas) nustato mokinių mokamo maitinimo organizavimo Lazdijų r. Šeštokų mokykloje (toliau – Mokykla) tvarką ir kontrolę.
2. Mokykloje organizuojama:
   1. mokamas vaikų ir mokinių maitinimas, kai mokyklos patvirtintą atlyginimą už suteiktą maitinimo paslaugą sumoka patys mokiniai, tėvai (kiti teisėti vaiko atstovai);
   2. nemokamas vaikų ir mokinių maitinimas, kuris yra skiriamas Lietuvos Respublikos socialinės paramos mokiniams įstatymo nustatyta tvarka, finansuojamas iš valstybės biudžeto specialiosios tikslinės dotacijos savivaldybių biudžetams bei Lazdijų rajono savivaldybės biudžeto (toliau – savivaldybės biudžetas). Nemokamas maitinimas Mokykloje organizuojamas vadovaujantis Mokinių nemokamo maitinimo organizavimo Lazdijų r. Šeštokų mokykloje tvarkos aprašu.
3. Mokykloje, organizuojant maitinimą visiems pageidaujantiems vaikams ir mokiniams, sudaromos sąlygos pavalgyti šilto maisto.
4. Vaikams ir mokiniams, turintiems sveikatos sutrikimų, organizuojamas pritaikytas maitinimas pagal atskirą valgiaraštį, kuris sudaromas atsižvelgiant į pateiktas gydytojo rekomendacijas raštu (forma Nr. E027-1).
5. Mokinių atostogų, nustatytų Lietuvos Respublikos švietimo, mokslo ir sporto ministerijos patvirtintuose bendruosiuose ugdymo planuose, metu maitinimas organizuojamas:
   1. vaikams, ugdomiems pagal ikimokyklinio ugdymo programą;
   2. mokiniams, kuriems organizuojamos dieninės vaikų stovyklos ir kitos ilgalaikės programos (šventės, konkursai, varžybos ir kiti renginiai).

**II SKYRIUS**

MOKINIŲ MAITINIMO ORGANIZAVIMAS

1. Mokinių maitinimą organizuoja Mokykla.
2. Vaikų ir mokinių maitinimo organizavimas Mokykloje atitinka Vaikų maitinimo organizavimo tvarkos aprašo, patvirtinto Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 „Dėl Vaikų maitinimo organizavimo tvarkos aprašo patvirtinimo“, nuostatoms.
3. Kasdien organizuojami pietūs, kurių metu sudaromos sąlygos vaikams pavalgyti šilto maisto. Pietūs organizuojami ne anksčiau kaip praėjus 2,5 val. ir ne vėliau kaip 4 val. nuo pamokų pradžios. Vaikų aptarnavimui pietų metu pailginamos dvi pertraukos, patvirtinamas maitinimosi grafikas.
4. Jei organizuojami kiti maitinimai, sudaromi papildomo maitinimo (pusryčių, priešpiečių ar pavakarių) valgiaraščiai.
5. Mokinių maitinimo valgiaraščiai sudaromas vadovaujantis Vaikų maitinimo organizavimo tvarkos aprašu, patvirtintu Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 „Dėl Vaikų maitinimo organizavimo tvarkos aprašo patvirtinimo“.
6. Mokyklos valgykloje gali būti sudaryta galimybė nusipirkti įvairių užkandžių, gėrimų, vaisių ir kitos produkcijos pagal mokinių maitinimui rekomenduojamų produktų sąrašą.
7. Pietų ir kitų maitinimų valgiaraščiai ir užkandžių asortimento sąrašai patvirtinami Mokyklos direktoriaus.
8. Pasikeitus valgiaraščiams, jie turi būti pakartotinai patvirtinti Mokyklos direktoriaus.
9. Lazdijų rajono savivaldybės visuomenės sveikatos biuro visuomenės sveikatos priežiūros specialistas, dirbantis mokykloje, vertina mokinių maitinimo organizavimo atitiktį Vaikų maitinimo organizavimo tvarkos aprašo, patvirtinto Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 „Dėl Vaikų maitinimo organizavimo tvarkos aprašo patvirtinimo“, reikalavimams ir Lazdijų rajono savivaldybės visuomenės sveikatos biuro direktoriaus nustatyta tvarka, bet ne rečiau kaip kartą per dvi savaites pildo Valgiaraščių ir vaikų maitinimo atitikties patikrinimo žurnalą, patvirtintą Lietuvos Respublikos sveikatos apsaugos ministro įsakymu. Nustatęs neatitikimų, juos užregistruoja Valgiaraščių ir vaikų maitinimo atitikties patikrinimo žurnale ir nedelsdamas raštu apie tai informuoja maitinimo paslaugos teikėją, pranešimo kopiją pateikia mokyklos direktoriui. Maitinimo paslaugos teikėjas atsako už tai, kad nustatyti vaikų maitinimo organizavimo trūkumai būtų pašalinti nedelsiant. Nepašalinus neatitikimų per tą pačią dieną, visuomenės sveikatos specialistas apie tai praneša Valstybinei maisto ir veterinarijos tarnybai.
10. Kaina už maitinimo paslaugas susideda iš dviejų dalių:
    1. už produktus (įskaitant prekių pirkimo pridėtinės vertės mokestį);
    2. patiekalų gaminimo antkainis nuo žaliavos kainos.
11. Mokykloje mokamam maitinimui (išskyrus ikimokyklinį ir priešmokyklinį ugdymą) taikomas Lazdijų rajono savivaldybės tarybos sprendimu nustatytas patiekalų gaminimo antkainis.
12. Už maitinimo paslaugą atsiskaitoma pavedimu, elektroninėmis banko kortelėmis, elektroniniu mokinio pažymėjimu arba grynaisiais pinigais. Grynieji pinigai priimami ir įtraukiami į apskaitą pagal Kasos darbo organizavimo ir kasos operacijų atlikimo taisykles.
13. Mokyklos valgyklos darbuotojų pareigybes ir etatų skaičių nustato Mokyklos direktorius, atsižvelgdamas į maitinamų asmenų skaičių.
14. Maitinimui organizuoti Mokyklos valgyklos darbuotojų pareigybės finansuojamos iš savivaldybės biudžeto.

**III SKYRIUS**

**ATSAKOMYBĖ IR KONTROLĖS ORGANIZAVIMAS**

1. Mokykloje už maitinimo organizavimą atsako Mokyklos direktorius arba jo įgaliotas asmuo.
2. Mokyklos direktorius, pažeidęs šio Aprašo nuostatas, atsako Lietuvos Respublikos įstatymų nustatyta tvarka.
3. Mokyklos maitinimo paslaugų ir organizavimo kontrolę pagal veiklos planą arba esant būtinumui vykdo Lazdijų rajono savivaldybės administracijos Centralizuotas vidaus audito skyrius, Lazdijų rajono savivaldybės kontrolės ir audito tarnyba, Visuomenės sveikatos centras, Valstybinė maisto ir veterinarijos tarnyba. Valstybės ir savivaldybės biudžetų lėšų, skiriamų vaikų nemokamam maitinimui, tikslinio panaudojimo kontrolę atlieka Lietuvos Respublikos valstybės kontrolė, Lazdijų rajono savivaldybės Kontrolės ir audito tarnyba, Lazdijų rajono savivaldybės administracijos Centralizuoto vidaus audito ir Socialinės paramos ir sveikatos skyriai.
4. Už šio Aprašo vykdymo kontrolę atsakingas Lazdijų rajono savivaldybės administracijos Švietimo, kultūros ir sporto skyrius, Lazdijų rajono savivaldybės administracijos Socialinės paramos ir sveikatos skyriaus vyr. specialistas (Savivaldybės gydytojas).

\_\_\_\_\_\_\_\_\_\_\_\_\_\_\_\_\_\_\_\_\_